CELEX: E2013P0004
Language: el
Date: 2013-04-06 00:00:00
Title: Προσφυγή που ασκήθηκε, στις 6 Απριλίου 2013 , από τη DB Schenker κατά της Εποπτεύουσας Αρχής της ΕΖΕΣ (Υπόθεση E-4/13)

20.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 174/11
            
         Προσφυγή που ασκήθηκε, στις 6 Απριλίου 2013, από τη DB Schenker κατά της Εποπτεύουσας Αρχής της ΕΖΕΣ
   (Υπόθεση E-4/13)
   2013/C 174/07
   Στις 6 Απριλίου 2013 ασκήθηκε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου ΕΖΕΣ από τις Schenker North AB, Schenker Privpak AB και Schenker Privpak AS (εφεξής συλλογικά «DB Schenker»), εκπροσωπούμενες από τον κ. Jon Midthjell, δικηγόρο, Advokatfirmaet Midthjell AS, Grev Wedels plass 5, 0151 Όσλο, Νορβηγία.
   Οι προσφεύγουσες εταιρείες ζητούν από το Δικαστήριο ΕΖΕΣ:
   
               1)
            
            
               Να ακυρώσει την απόφαση της Εποπτεύουσας Αρχής της ΕΖΕΣ (ΕΑΕ) της 7ης Φεβρουαρίου 2013 στην υπόθεση αριθ. 73038 (DB Schenker — πρόσβαση σε έγγραφα), καθόσον αρνείται την πρόσβαση στα έγγραφα ελέγχου της υπόθεσης αριθ. 34250 (Norway Post/Privpak),
            
         
               2)
            
            
               Να καταδικάσει την ΕΑΕ (και τους τυχόν παρεμβαίνοντες) στα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Οι προσφεύγουσες εταιρείες, Schenker North AB, Schenker Privpak AB και Schenker Privpak AS αποτελούν τμήματα της DB Schenker, ομίλου διεθνών μεταφορών και υλικοτεχνικής υποδομής. Η Schenker North AB διαχειρίζεται τις επιχειρηματικές πράξεις του ομίλου στις Νορβηγία, Σουηδία και Δανία, καθώς και των θυγατρικών εταιρειών Schenker Privpak AS και Schenker Privpak AB.
            
         
               —
            
            
               Οι προσφεύγουσες εταιρείες υπέβαλαν αίτημα πρόσβασης στα έγγραφα της υπόθεσης αριθ. 34250 στις 3 Αυγούστου 2010, σύμφωνα με τους κανόνες για την πρόσβαση του κοινού στα έγγραφα που θεσπίσθηκαν με την απόφαση αριθ. 407/08/COL της ΕΑΕ, στις 27 Ιουνίου 2008 (RAD — κανόνες για την πρόσβαση στα έγγραφα). Με απόφαση της 16ης Αυγούστου 2011, η ΕΑΕ αρνήθηκε την πρόσβαση σε ορισμένα έγγραφα του φακέλου («έγγραφα ελέγχου»). Η απόφαση αυτή ακυρώθηκε με απόφαση του Δικαστηρίου της ΕΖΕΣ στην υπόθεση E-14/11, της 21ης Δεκεμβρίου 2012, καθόσον αρνήθηκε πλήρη ή μερική πρόσβαση στα έγγραφα ελέγχου στην υπόθεση αριθ. 34250 Norway Post/Privpak.
            
         
               —
            
            
               Νέοι κανόνες για την πρόσβαση του κοινού στα έγγραφα θεσπίστηκαν με την απόφαση αριθ. 300/12/COL της ΕΑΕ, στις 5 Σεπτεμβρίου 2012. Στις 7 Φεβρουαρίου 2013, η ΕΑΕ εξέδωσε απόφαση που απαγορεύει την πρόσβαση σε ορισμένα από τα έγγραφα ελέγχου σύμφωνα με τους νέους κανόνες σχετικά με την πρόσβαση του κοινού στα έγγραφα. Οι προσφεύγουσες εταιρείες επιδιώκουν την ακύρωση της εν λόγω απόφασης δυνάμει του άρθρου 36 της Συμφωνίας περί Εποπτείας και Δικαστηρίου.
            
         Οι προσφεύγουσες εταιρείες υποστηρίζουν, μεταξύ άλλων, ότι η Εποπτεύουσα Αρχή της ΕΖΕΣ:
   
               —
            
            
               κίνησε με παράνομο τρόπο τη διαδικασία, θεωρώντας ότι οι κανόνες RAD 2012 δεν αποτελούν μέρος του δικαίου του ΕΟΧ και ότι δεν υπάγονται στην αρχή της ομοιογενούς ερμηνείας και έδωσε στους νέους κανόνες παράνομη αναδρομική ισχύ,
            
         
               —
            
            
               παραβίασε το άρθρο 4 παράγραφος 4 των κανόνων RAD και την υποχρέωση αιτιολογήσεως, βλ. άρθρο 16 της Συμφωνίας περί Εποπτείας και Δικαστηρίου, και
            
         
               —
            
            
               παραβίασε το δικαίωμα που προβλέπεται στο άρθρο 4 παράγραφος 9 των κανόνων RAD 2012 για μερική πρόσβαση σε έγγραφα και την υποχρέωση αιτιολογήσεως, βλ. άρθρο 16 της Συμφωνίας περί Εποπτείας και Δικαστηρίου.